《赋得落日楼台一笛风》
清代·张廷璐

馀霞散漫晚烟浮，长笛风前响欲流。几点鸦归远村树，一声人倚夕阳楼。

梅花早向江城落，杨柳曾传绝塞愁。何似神仙骑鹤背，凌空吹彻万山秋。

作者简介：（1675—1745）安徽桐城人，字宝臣，号药斋。张英子。康熙五十七年进士，授编修。雍正、乾隆间，屡充会试、乡试考官，提督河南、江苏学政。官至礼部侍郎。工诗古文。有《咏花轩诗集》、《咏花轩制艺》。